લાખો બે હાથ જોડીને બોલ્યો ઃ ‘બાપા, ઈ મહાત્મા તો પ્રભુ જેવા હતા. મારા હાથમાંથી વિયાગિયા પણ આટલું સંભારણું દેતા ગયા કે, હવે આજથી કોઈ જીવડાને મારજે મા.’ મેં પણ કોઈ ચમત્કારી મહાત્મા જાણી તેના ચરણમાં પાણી મેલ્યું કે હવે જીવીશ ત્યાં લગી જીવડાંને નઈં મારું. એથી શિકાર છોડી દીધો છે. એ સિવાય તમે બતાવશો ઈ સંધાય કામ કરી દઈશ. એટલે જોબનપગીએ તેને શિકારીઓની સાથે નહીં મોકલતાં પોતાની પાસે રાખી મહાત્માની વાત સંભળાવવા કહ્યું, અને પછી લાખા પગીએ વાત માંડી.